《上清祝圣逢孙默斋使君感赠因期同陈午江枉顾》
明代·江以达

忆别无今日，生还有岁年。
那期千里合，相见一潸然。
往事秋云外，幽怀落叶前。
何时与同好，方驾枉林泉。

作者简介：明江西贵溪人，字于顺，号午坡。嘉靖五年进士。授刑部郎中，迁福建佥事、湖广提学副使。廉介方刚，不避权势，为楚藩所构，削籍。论诗专推何景明、李献吉，且谓献吉之文在苏轼、欧阳修之上。有《江午坡集》。